Музеј на фолклор (Мајсор)

Музеј на фолклор ― музеј кој изложува експонати од народна уметност и занаети од целата држава Карнатака, во Мајсор, Индија.

 Опис 
Музејот е основан во 1968 година. Лоциран е во Универзитетот во Мајсор, и од своето основање придонесува за проучување на фолклорот,. Како фолклорен музеј, тој не само што изложува предмети, туку и елементи од музика, танц и драма.

 Експонати 
Музејот има спектакуларна колекција со повеќе од 6.500 уникатни фолклорни експонати. Музејските експонати биле организирани по систематски редослед според формите од народната уметност. Галеријата е поделена на крила за фолклор, големи кукли, народен живот, литература и уметност.

Има изложени костими од  Јакшагана. Има реквизити и додатоци од  двете Тенка Титу и од Бадгу Титу, северните и јужните форми на Јакшагана. Од другите експонати: ретка и вредна круна Хануман од селото Кугала Бали во Северна Карнатака; костими на Катакали од Керала; костими од народни драматурзи од Андра Прадеш; маски, кукли, кожни кукли, кукли од пилевина од различни делови на Карнатака, во кои можат да се согледаат регионални и историски влијанија; предмети што ја претставуваат заедницата Солига, потоа Мантапа, украсен дрвен олтар, користен од добитникот на наградата Џнанапита, Кувемпу; народни музички инструменти меѓу кои гудачки, удирачки и дувачки инструменти. 

Музејот има колекција на фигури кои претставуваат богови, кралеви, кралици, пустиници и војници; народни божества, церемонијални глави, верски предмети, селски божества како Сома и Бут

Големото крило на кукли има статуи и големи кукли кои се користат во танци.

Крилото на народниот живот има инструменти што ги користат земјоделците, ковачите, златарите, бродарите, рибарите, грнчарите, чевларите и други занаетчии. Исто така, вклучува предмети за домаќинството како ламби, оружје, земјоделски алатки, прибор за готвење, мерила, макалки, алатки за ткаење, садови, мониста, кошници, предмети од народни игри и облека.

Категорија:Координати на Википодатоците
Категорија:Индиски ракотворби